OpenLLM-France/wikimedia huggingface dataset:
# Cecilia Malmström

Anna Cecilia Malmström (Estocolm, 15 de maig de 1968) és una política sueca, que ha ocupat el càrrec de Comissària de Comerç a la Comissió Europea des de l'1 de novembre de 2014 fins al 30 de novembre de 2019.
Cecilia Malmström va néixer a Estocolm, i va créixer a Göteborg i França. És doctora en Ciències Polítiques per la Universitat de Göteborg, i fou professora titular d'aquesta universitat (1998-1999). Parla suec, anglès, castellà i francès de forma fluida i també una mica d'alemany i italià. Resideix actualment a Göteborg amb la seva família.
És membre del Partit Popular Liberal, que forma part de l'Aliança dels Demòcrates i Liberals per Europa, i n'ha estat la vicepresidenta entre els anys 2007 i 2010.
Abans d'ocupar el càrrec de la Comissió Europea, havia estat membre del Consell Regional de Västra Götaland (1998-2001), i havia ocupat càrrecs a nivell local a l'ajuntament de Göteborg, com el de vicepresidenta del Comitè Municipal d'Inmigració (1994-1998) i assessora tècnica al Göteborg City Court (1991-1994). Després fou eurodiputada entre 1999 i 2006 i Ministra d'Assumptes Europeus del Govern suec, entre 2006 i 2010.
Quan era diputada del Parlament Europeu, era membre de la Comissió d'Afers exteriors i membre substitut de la Comissió de Mercat Intern i Protecció del Consumidor. Durant el seu mandat com a diputada, va iniciar la campanya web [oneseat.eu], l'objectiu de la qual era que la seu permanent del Parlament Europeu fos a Brussel·les.
Cecilia Malmström dona suport a la integració de Suècia a l'euro. L'agost de 2007 va ser un dels polítics que donava suport a un nou referèndum sobre l'adopció de l'euro (el primer havia estat el 2003).

## Referències

* ↑ «6ª legislatura | Cecilia MALMSTRÖM | Eurodiputados | Parlamento Europeo» (en castellà). [Consulta: 2 abril 2023].
* ↑ «Cecilia Malmström - Curriculum Vitae». Parlament Europeu.
* ↑ «CIDOB - Esmorzar CIDOB amb Cecilia Malmström, comissària europea de Comerç». [Consulta: 2 abril 2023].
# Rocs de Brunet

Els Rocs de Brunet és una formació rocosa del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori de l'antic poble de Perauba.
Es troba a la dreta de la llau de Perauba, al davant i a llevant de les Costes de Baiarri. Són al nord del Planell d'Ísop i al sud-oest del Feixanc del Gavatx.

## Enllaços externs

* Institut Cartogràfic de Catalunya
# Rineloricaria isaaci

Rineloricaria isaaci és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 10,2 cm de longitud total.

## Distribució geogràfica

Es troba a l'Argentina, Brasil i Uruguai, incloent-hi la conca del riu Uruguai.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2. 1-112.
* ↑ BioLib (anglès)
* 1 2 FishBase (anglès)
# River Gee

El comtat de River Gee és un comtat localitzat al sud de Libèria, un dels quinze que formen el primer nivell de la divisió administrativa del país. La ciutat de Fish és la capital del comtat.
River Gee comprèn una superfície total de 5.113 km². En el Cens de l'any 2008 el comtat tenia 67.318 persones, sent el tercer comtat menys habitat del país. És el desè comtat més gran en grandària, que confina amb el comtat de Sinoe, a l'oest; amb el de Grand Gedeh, al nord; i amb Grand Kru i el comtat de Maryland, al sud. La part de l'est de River Gee limita amb Costa d'Ivori, al llarg del tram inferior del riu Cavalla.
Creat el 2000, l'actual superintendent del comtat és J. Karku Sampson.

## Districtes

Els districtes de River Gee (i la població de 2008) són els següents:
* Districte de Chedepo (10.518 hab.)
* Districte de Gbeapo (10.934 hab.)
* Districte de Glaro (4.992 hab.)
* Districte de Karforh (5.956 hab.)
* Districte de Nyenawliken (5.159 hab.)
* Districte de Nyenebo (5.703 hab.)
* Districte de Potupo (7.337 hab.)
* Districte de Sarbo (5.320 hab.)
* Districte de Tuobo (4.868 hab.)

## Població

Segons el Cens del 2008, el comtat de River Gee tenia 74.800 residents, incloent milers de persones que van escapar a Libèria durant el conflicte de Costa d'Ivori durant el 2002. Aproximadament el 92% dels habitants del comtat treu la majoria del seu ingrés de la producció agrícola. L'arròs és la collita principal a River Gee. Altres collites importants inclouen la yuca i plàtans.

## Referències

* ↑ cita notícia|url=http://www.emansion.gov.lr/doc/rivergeecda.pdf%7Ctítol=River%5BEnllaç+no+actiu%5D Gee County Development Agenda|year=2008|editorial=Republic of Liberia|dataaccés=20-10-2008
* ↑ cita web|url=http://www.emansion.gov.lr/doc/population_by_county.pdf%7Ctítol=2008%5BEnllaç+no+actiu%5D Population and Housing Census|data=11 de maig de 2009|editorial=Government of the Republic of Liberia|dataaccés=08-03-2010
# Celler Batlliu de Sort

Batlliu de Sort és un celler d'Olp (terme municipal de Sort), una empresa que comença el 2010 amb unes vinyes plantades el 2006 i que elabora vins de la Denominació d'Origen Costers del Segre.

## Història

Va ser fundat el 2010 per cinc amics de Sort. Abans de la plaga de la fil·loxera, a Sort existia la vinya, de baixa rendibilitat, però que es va acabar d'extingir amb la ramaderia intensiva.

## Vinyes

Disposa de 16.000 plantes situades a uns 900 metres d'altitud, ocupant 7 hectàrees, de les més altes de la DO Costers del Segre, i es cultiva pinot noir, sirà i garnatxa negra (negres) i gewürztraminer, xarel·lo, muscat, i garnatxa blanca i vionyer (blancs). A la finca la terra és de tipus argil·localcària i amb pissarra.

## Vins

Els vins que elabora Batlliu de Sort estan al mercat amb les etiquetes Biu blanc i Biu negre, amb les diverses varietats. Un 4% de la producció s'exporta als Estats Units. Allà la guia Parker els va atorgar 92 punts

## Referències

* 1 2 3 Alòs López, Marta; Ayala, Xavi; Vallverdú Aixalà, Josep; Vidal Culleré, Vidal; Ribé Setó, Josep Ramon. Els vins de Costers del Segre. Lleida: Lleida Pagès editors, 2015, p. 280 (Visió 68). ISBN 978-84-9975-687-5.
* ↑ «Vins de Catalunya». www.vinsdecatalunya.org. [Consulta: 5 febrer 2018].
* ↑ «D. O. Cava | Tu blog de vinos - Part 3» (en espanyol europeu). www.vinos-blog.com. [Consulta: 5 febrer 2018].

## Enllaços externs

* Pàgina web del celler
# Chatham (Louisiana)

Chatham és una població dels Estats Units a l'estat de Louisiana. Segons el cens del 2000 tenia 623 habitants.

## Demografia

Segons el cens del 2000, Chatham tenia 623 habitants, 257 habitatges, i 169 famílies. La densitat de població era de 243 habitants/km².
Dels 257 habitatges en un 30,7% hi vivien nens de menys de 18 anys, en un 39,7% hi vivien parelles casades, en un 22,6% dones solteres, i en un 33,9% no eren unitats familiars. En el 31,1% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,02.
Per edats la població es repartia de la següent manera: un 26,5% tenia menys de 18 anys, un 12,5% entre 18 i 24, un 24,7% entre 25 i 44, un 21,8% de 45 a 60 i un 14,4% 65 anys o més.
L'edat mediana era de 34 anys. Per cada 100 dones de 18 o més anys hi havia 86,9 homes.
La renda mediana per habitatge era de 19.500 $ i la renda mediana per família de 22.500 $. Els homes tenien una renda mediana de 23.194 $ mentre que les dones 16.406 $. La renda per capita de la població era de 10.415 $. Entorn del 31,2% de les famílies i el 30,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chatham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Chatham». American Fact Finder. Oficina del Cens dels Estats Units, 12-01-2010.
# Romànovka (Saràtov)

* Per a altres significats, vegeu «Romànovka».
Romànovka (en rus: Романовка) és un poble (un possiólok) de l'óblast de Saràtov, a Rússia, segons el cens del 2021 tenia 6.229 habitants.

## Referències

* ↑ «Схема территориального планирования Романовского муниципального района Саратовской области». Официальный сайт Министерства строительства и жилищно-коммунального хозяйства Саратовской области. Arxivat de l'original el 2020-10-31.
* ↑ «Alekseyevskiy». GeoNames. Arxivat de l'original el 2020-10-30.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Charles Cornelisz. de Hooch

Charles Cornelisz. de Hooch (Haarlem, circa 1600 - Utrecht, 1638) fou un pintor barroc neerlandès, de l'Edat d'Or neerlandesa.

## Biografia

Segons Arnold Houbraken se'l va inscriure com a pintor de ruïnes, juntament amb Pieter de Molyn, Jacob Pynas i Salomon de Bray, amb el nom de Karel de Hooge, nascut el 1597.
D'acord amb RKD el seu lloc de naixement és incert, però va aprendre pintura de paisatge a Haarlem entre 1624-1628. Va pintar paisatges italianitzants a la manera de Bartholomeus Breenbergh. L'any 1633 es va convertir en membre del gremi de Sant Lluc de la ciutat d'Utrecht. Va ser possiblement germà de Dirck Cornelis de Hooch.
* Paisatge
* Cova amb nimfes
* Paisatge amb Emaús Rijksmuseum.

## Referències

* ↑ Karel de Hooge a De groote schouburgh der Nederlantsche konstschilders en schilderessen (1718) by Arnold Houbraken, courtesy of the Digital library for Dutch literature (neerlandès)
* ↑ «Charles Cornelisz. De Hooch» (en neerlandès). RKD. [Consulta: 10 març 2016].
# Riposto

Riposto (Ripostu en sicilià) és un municipi italià, situat a la regió de Sicília i a la ciutat metropolitana de Catània. L'any 2007 tenia 14.764 habitants. Limita amb els municipis d'Acireale, Giarre i Mascali.

## Història

Riposto va néixer com a barri costaner de l'antic comtat de Màscali i es va desenvolupar al llarg dels segles XVII i XIX gràcies al comerç del vi. El 1815 se separà de Màscali juntament amb Giarre, i el 1841 obtingué la seva pròpia autonomía. Durant el Feixisme, Riposto i Giarre foren unides sota el nou nom de Jonia, però, posteriorment separades el 1945.

## Administració

Llista d'alcaldes :
| Període | Identitat | Partit |
| 2008- | Carmelo Spitaleri | Rifondazione Comunista |

## Monuments històrics

* Palazzo dei Principi Natoli

## Personatges il·lustres

* Franco Battiato
# Christy Mack

Christine Mackinday, més coneguda pel seu nom artístic Christy Mack (South Chicago Heights, Illinois, 9 de maig de 1991), és una model i actriu porno nord-americana.

## Carrera de model i actriu porno

Christy Mack va començar la seva carrera de model com a model de tatuatge. A més de sessions de fotos per a revistes de corrent principal, com Rebel Ink i Inked Girls, ella també va fer fotos per als llocs web de Brazzers i Bang Bros.
En 2012, va començar la seva carrera en la indústria del porno nord-americà, protagonista d'una sèrie de pel·lícules com Hot Bodi Ink (produïda per Elegant Angel), Whores INK i Inked Angels (produïdes per Evil Angel), i Ink Girls (produïda per Wicked Pictures).
En la tardor de 2013, es va anunciar que Mack podria protagonitzar la pel·lícula Rambone: A Dream Zone Parody, una paròdia porno de les pel·lícules de Rambo de l'estudi Dream Zone Entertainment.
Mack va interpretar el paper de Zatanna en la pel·lícula pornogràfica de 2012 The Dark Knight XXX de Vivid Entertainment Group.
A l'abril de 2013, Mack va llançar la seva pàgina web oficial amb Puba.
En una entrevista de 2013, Mack va dir que planeja deixar d'actuar en pel·lícules per a adults una vegada que ella hagi guanyat suficients diners com per retirar-se, possiblement dins dels dos anys següents.
Mack estava prèviament en una relació amb el combatent de Bellator MMA "War Machine" (Jonathan Koppenhaver), i els dos van ser presentats en l'edició de gener de 2014 de Hustler en un nu pictòric.

## Agressió de Jonathan Koppenhaver

El 8 d'agost de 2014, es va informar que Mack i el seu amic van ser copejats a la seva casa de Las Vegas (pel que sembla per Koppenhaver), i portats a l'hospital, on es va revelar que Mack havia sofert 18 fractures d'ossos, nas trencat, perduda de dents, una costella fracturada i un trencament de fetge. La policia de Las Vegas ha nomenat a Koppenhaver com el "principal sospitós" pel suposat assalt.

## Referències

* 1 2 Bob Johnson. «Christy Mack Crowned 'Miss FreeOnes' for 2013», 31-03-2013.
* ↑ Peter Warren. «2013 Venus Award Winners Announced», 21-10-2013. Arxivat de l'original el 2015-07-05. [Consulta: 8 setembre 2016].
* ↑ AVN Staff. «AVN Announces the Winners of the 2014 AVN Awards», 19-01-2014. Arxivat de l'original el 2016-02-01. [Consulta: 8 setembre 2016].
* ↑ Dan Miller. «2014 XBIZ Award Winners Announced», 24-01-2014.
* ↑ Nelson Ayala. «Vivid Sets Online Premiere Date for 'Dark Knight' Parody», 09-07-2012.
* 1 2 John Sanford. «Christy Mack Launches Official Site With Puba», 08-04-2013.
* 1 2 Kristy Hoffman. «Hanging Out With Pornstar Christy Mack Made Me Less Scared of Porn», 15-10-2013.
* ↑ «Bellator MMA Fighter, War Machine, Dating Porn Star Christy Mack», 22-06-2013.
* ↑ «Photo of the Day: War Machine & Christy Mack Validate Their Relationship With Matching Ink». Arxivat de l'original el 2018-08-01. [Consulta: 8 setembre 2016].
* ↑ «Christy Mack, War Machine Do Hustler Layout», 24-09-2013.
* ↑ Soraya Nadia McDonald. «Christy Mack shares photos of the beating she allegedly endured at the hands of MMA fighter War Machine», 12-08-2014.
* ↑ news.com.au
# Christy Turlington

Christy Nicole Turlington (Walnut Creek, Califòrnia, 2 de gener de 1969), és una supermodel estatunidenca, coneguda per les campanyes de fragàncies de Calvin Klein des de 1987. Es va criar a Danville, Califòrnia, essent la segona de tres filles de Dwain Turlington, un pilot de Pan American World Airways i Mary Elizabeth Parker, una auxiliar de vol del Salvador. També ha treballat en diverses campanyes de cosmètics Maybelline i Giorgio Armani, ha aparegut en diverses pel·lícules sobre la indústria de la moda i va ser cofundador de l'extinta Fashion Cafe.

## Referències

* ↑ http://www.telegraph.co.uk/culture/donotmigrate/3591092/Yogi-bared.html
* ↑ «Bellesa no significa no tenir arrugues» (en castellà). Para Ti Online, 03-04-2007. Arxivat de l'original el 2011-05-31. [Consulta: 9 juliol 2012].
# Robert Brout

Robert Brout (14 de juny 1928 - 3 de maig de 2011) fou un físic teòric belga que va fer importants contribucions a la física de les partícules elementals. Fou professor de Física en la Universitat Lliure de Bruxelles, on va crear amb François Englert el Service de Physique Théorique.

## Investigació

En 1964, Robert Brout, en col·laboració amb Francois Englert, va descobrir com generar matemàticament la massa de partícules elementals en presència d'una simetria de gauge abeliana i no abeliana. Van demostrar-ho per a teories en mecànica clàssica i quàntica, emprant el teorema proposat per Jeffrey Goldstone, i facilitant la renormalització de les teories associades. Idees similars s'han desenvolupat en física de la matèria condensada.
Peter Higgs, un físic teòric en la Universitat d'Edimburg, va arribar independentment a la mateixa conclusió que Brout i Englert. Aquest treball va demostrar que les partícules portadores de la força feble adquireixen la seva massa a través d'interaccions amb un camp que ocupa tot l'espai i que avui es coneix com el camp de Higgs. Aquest camp porta una partícula associada que es coneix com a bosó de Higgs, descoberta el 2012 al col·lisionador LHC del CERN.
En 1971, Gerardus 't Hooft, tot acabant el seu doctorat sota la supervisió de Martinus J.G. Veltman a la Universitat d'Utrecht, van aconseguir renormalitzar la teoria de Yang-Mills amb un trencament espontani de simetria d'acord amb el mètode suggerit per Brout, Englert, i Higgs. La renormalizació de la teoria de Yang-Mills és un dels majors assoliments de la física al segle xx. G.'t Hooft i M.Veltman van ser guardonats amb el Premi Nobel de Física el 1999 per aquest treball.

## Premis

El 2004, Robert Brout, François Englert i Peter Higgs van ser guardonats amb el Premi Wolf de Física "pel seu treball pioner que ha portat a la idea de la generació de masses, cada vegada simetria de gauge local és realitzada de forma asimètrica en el món de les partícules subatòmiques".
El 2010, Brout va ser guardonat amb el Premi J.J. Sakurai de Partícules i Física Teòrica (amb Guralnik, Hagen, Kibble, Higgs i Englert) de la Societat Americana de Física "Per l'aclariment de les propietats de ruptura espontània de simetria en teories gauge relativistes de quatre dimensions i del mecanisme per a la generació de masses dels bosó vectorials".
Robert Brout va contribuir en gran manera a la teoria darrere del bosó de Higgs, però va morir el 2011, un any abans de la seva descoberta el 2012 (i del Premi Nobel associat a Englert i Higgs el 2013).

## Referències

* ↑ «Robert Brout» (en anglès). AIP, 2011. [Consulta: 15 novembre 2015].
# Charles Guillaume Alexandre Bourgeois

Charles Guillaume Alexandre Bourgeois (1759-1832) pintor i físic francès.
Com pintor, se li coneix per les seves miniatures de clarobscurs grisos, alguns dels seus retrats són al Museu del Louvre.
Com físic, destaca la seva obra com òptic, les seves dos principals obres són:
* Leçons expérimentales d'optique sur la lumière et les couleurs destinées à rétablir dans leur intégrité les faits dénaturés par Newton (1816-1817)
* Manuel d'optique expérimentale à l'usage des artistes et des physiciens (1821).
# Centre Republicà (Castelldans)

El Centre Republicà és una obra del municipi de Castelldans (Garrigues) inclosa en l'Inventari del Patrimoni Arquitectònic de Catalunya.

## Descripció

És un edifici de planta baixa i pis, fet de pedres petites sense desbastar vistes al primer pis i arrebossat a la planta baixa; està cobert amb teula àrab. La façana té una composició simètrica i ordenada: damunt de cada porta de la planta baixa hi ha un balcó; la porta central és de coberta plana i les laterals, amb arc de mig punt; enmig de les portes hi ha petites finestres quadrades

## Història

Abans de la guerra (1936- 1939) havia estat el Centre Republicà, aleshores hi havia un cafè i una sala de reunions al primer pis; i un cinema i una sala de balls als baixos. Durant molt de temps s'utilitzà només com a magatzem.
En algun moment a finals dels setanta, principis dels vuitanta, el solar passa altre cop a ser propietat d'Esquerra Republicana de Catalunya i torna a ser seu de festes populars i altres reunions. A principis dels noranta es feren reformes als interiors però respectant-ne la façana amb la intenció d'ubicar-hi una llar de jubilats.
Segons la gent del poble, aquest local mai fou seu del centre republicà; aquesta hauria estat a l'actual museu de l'oli.

## Referències

* 1 2 3 4 «Centre Republicà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 febrer 2016].
# Centre Republicà Democràtic Federal de Torredembarra

El Centre Republicà Democràtic Federal de Torredembarra va ser un partit creat el 1890 recollint la tradició federal del municipi que arrenca el 1868. El seu ascens polític ve marcat per les victòries electorals de caràcter municipal des del 1902 fins al 1934, tret del període de la Dictadura de Primo de Rivera. Van ser seguidors de Pi i Margall, de Julià Nougués i Marcel·lí Domingo.
Aquest col·lectiu va tenir un local emblemàtic anomenat popularment "El Sabó", ubicat a la Plaça de la Font, damunt del local que actualment du el nom de "Sabó". El cafè era al primer pis, cosa usual en aquella època, i a la part del darrere, on hi havia un hort, el 1917, es va construir una sala de ball, on s'havien fet projeccions de cinema i els balls del carnaval, per exemple. El nom del "Sabó" prové del fet que en aquella finca, antigament, hi havia una fàbrica de sabó.

## Referències

* SUÑÉ, Jordi, La Torredembarra republicana i federal, Torredembarra, Patronat Municipal de Cultura de Torredembarra, 2008.
# Cinema Monterrey

El Cinema Monterrey era una sala de cinema d'estiu situat a la Pobla Llarga (Ribera Alta). Va ser projectat a la dècada del 1950 per l'arquitecte suecà Joan Guardiola, qui també va projectar altres cinemes d'estiu com el Cinema Califòrnia de Castelló o el "Cinema Casablanca" d'Alzira. El Monterrey acollia representacions teatrals, projeccions de cinema, actuacions musicals, etc. El 2010, el propietari d'aquest cinema era l'Ajuntament de la Pobla Llarga, que el sotmeté a un procés de restauració i de rehabilitació.

## Referències

* 1 2 «La Pobla Llarga mejora el antiguo cine Monterrey» (en castellà). Las Provincias, 24-10-2009.
# Rosalind Franklin (astromòbil)

L'astromòbil Rosalind Franklin és un proper astromòbil robòtic marcià, part de la missió internacional ExoMars liderada per l'Agència Espacial Europea.
El pla més actual és tenir un mòdul transportador i de descens per lliurar el mòdul de descens a la superfície de Mart en el 2028. Un cop aterri amb seguretat en la superfície marciana, l'astromòbil solar començaria una missió de 218 sols per trobar existències del passat o present de vida a Mart. Per contrarestar la dificultat de comandament a distància a causa del retard de comunicació, l'astromòbil contindrà programari autònom per a la navegació visual del terreny utilitzant imatges estereogràfiques comprimides de les càmeres panoràmiques i infraroges muntades en el màstil i manteniment independent. Amb aquesta finalitat es crea mapes digitals de navegació gràcies al parell de càmeres estèreo i autònomament tria la trajectòria adequada. Seran utilitzades unes càmeres en primer pla per evitar col·lisions per garantir la seguretat que permet al vehicle a desplaçar-se amb seguretat i recórrer aproximadament 100 metres per dia. Després que el mòdul de descens s'hagi posat en llibertat i aterrat a la superfície de Mart, el Mars Trace Gas Orbiter també operarà com a satèl·lit de retransmissió de dades per a l'astromòbil.
L'astromòbil rep el nom de Rosalind Franklin, una química britànica pionera en el descobriment de la molècula de l'ADN.
La missió va rebre fons addicionals per restablir-la i completar-la. Al maig de 2024, després que el programa fos restablert, l'ESA va signar un acord amb la NASA perquè aquesta proveís el llançament d'un vehicle nord-americà per fer possible la missió.

## Referències

* ↑ Foust, Jeff. «ESA awards contract to Thales Alenia Space to restart ExoMars» (en anglès americà). SpaceNews, 10-04-2024. [Consulta: 11 abril 2024].
* ↑ «NASA, European Space Agency Unite to Land Europe’s Rover on Mars - NASA» (en anglès americà). [Consulta: 17 maig 2024].

## Enllaços externs

* Mòdul de descens de l'ExoMars Arxivat 2014-11-29 a Wayback Machine. (no l'EDL)
Agència Espacial Europea :
# Rosora

Rosora és un comune (municipi) de la província d'Ancona, a la regió italiana de les Marques, situat a uns 40 quilòmetres al sud-oest d'Ancona. A 1 de gener de 2019 la seva població era de 1.950 habitants.
Rosora limita amb els següents municipis: Arcevia, Castelplanio, Cupramontana, Maiolati Spontini, Mergo, Montecarotto i Poggio San Marcello.

## Història

Els orígens de Rosora estan relacionats amb els llombards, que van construir aquí un castrum (castell), probablement sobre una estructura romana preexistent. A l'edat mitjana era una comuna, més tard annexada a la de Jesi. Va estar sota els Estats papals fins al 1860, quan va passar a formar part del Regne d'Itàlia.

## Llocs d'interès

* Castell, amb una torre del segle xv, part de les muralles i dels túnels de l'edifici primitiu.

## Referències

* ↑ «Resident population on 1st january» (en anglès). ISTAT. [Consulta: 26 març 2020].
# Clastra

Una clastra és a Mallorca un pati empedrat central de les cases de possessió o senyorials. A les possessions tenia inicialment un caràcter defensiu, ja que era un recinte tancat envoltat de les principals dependències, que hi tenien accés.

## Referències

* ↑ Enciclopèdia Catalana. L'Enciclopèdia, 1999.
* ↑ DCVB: Clastra.